CELEX: 52007PC0782
Language: et
Date: 2007-12-13
Title: Ettepanek: Nõukogu otsus protokolli (millega määratakse kindlaks Euroopa Ühenduse ja Mauritaania Islamivabariigi vahelises kalandusalases partnerluslepingus sätestatud kalapüügivõimalused ja rahaline toetus) lõpetamise kohta

Tähtis õiguslik teade

|

52007PC0782

Ettepanek: Nõukogu otsus protokolli (millega määratakse kindlaks Euroopa Ühenduse ja Mauritaania Islamivabariigi vahelises kalandusalases partnerluslepingus sätestatud kalapüügivõimalused ja rahaline toetus) lõpetamise kohta  /* KOM/2007/0782 lõplik */  

	[pic] | EUROOPA ÜHENDUSTE KOMISJON |Brüssel 13.12.2007KOM(2007) 782 lõplikEttepanek:NÕUKOGU OTSUSprotokolli (millega määratakse kindlaks Euroopa Ühenduse ja Mauritaania Islamivabariigi vahelises kalandusalases partnerluslepingus sätestatud kalapüügivõimalused ja rahaline toetus) lõpetamise kohta(komisjoni esitatud)SELETUSKIRIProtokoll, millega määratakse kindlaks Euroopa Ühenduse ja Mauritaania Islamivabariigi vahelises kalandusalases partnerluslepingus sätestatud kalapüügivõimalused ja rahaline toetus, sõlmiti kaheaastaseks ajavahemikuks alates 1. augustist 2006. Vastavalt artiklile 12 võib protokolli pikendada lepinguosaliste vaikival kokkuleppel kaks korda samuti kahe aasta kaupa, kui lepingut ei lõpetata. Lõpetamine on nähtud ette protokolli artiklis 13, milles on sätestatud, et lõpetamise korral teatab huvitatud lepinguosaline teisele lepinguosalisele kirjalikult oma kavatsusest protokoll lõpetada vähemalt kuus kuud enne esialgse ajavahemiku või iga täiendava ajavahemiku möödumist.Protokolliga ette nähtud rahalise toetuse suuruseks on määratud 86 000 000 eurot aastas ning selle eest antakse ligikaudu kaheteistkümnele liikmesriigile kalapüügivõimalused üheteistkümnes püügikategoorias. Kalapüügivõimalused nendes püügikategooriates ei ole parimal viisil ära kasutatud, enamikus neist kategooriatest esineb alapüüki, mis muudab asjaomase protokolli majanduslikult ja rahaliselt mittetasuvaks. Seetõttu pakutakse välja protokolli vaikival kokkuleppel mitte pikendada, vaid lõpetada see protokolli artikli 13 kohaselt ning alustada seejärel uusi läbirääkimisi Mauritaania poolega, et leppida kokku uues protokollis, milles sätestatud kohandatud kalapüügivõimalused vastaksid paremini liikmesriikide kalalaevade vajadustele, ja vastavalt kohandatud rahalises toetuses.Komisjon teeb sellest lähtuvalt nõukogule ettepaneku käesolev otsus vastu võtta.Ettepanek:NÕUKOGU OTSUSprotokolli (millega määratakse kindlaks Euroopa Ühenduse ja Mauritaania Islamivabariigi vahelises kalandusalases partnerluslepingus sätestatud kalapüügivõimalused ja rahaline toetus) lõpetamise kohtaEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 300 teist lõiget koostoimes artikliga 37,võttes arvesse komisjoni ettepanekutning arvestades järgmist:(1) Ühendus ja Mauritaania Islamivabariik sõlmisid kaheaastaseks ajavahemikuks alates 1. augustist 2006 protokolli, millega määratakse kindlaks Euroopa Ühenduse ja Mauritaania Islamivabariigi vahelises kalandusalases partnerluslepingus sätestatud kalapüügivõimalused ja rahaline toetus[1]. Vastavalt artiklile 12 võib protokolli pikendada lepinguosaliste vaikival kokkuleppel kaks korda samuti kahe aasta kaupa, kui üks pooltest lepingut ei lõpeta.(2) Võttes arvesse, et protokolliga eraldatud kalapüügivõimalusi ei ole parimal viisil ära kasutatud, on komisjon huvitatud nimetatud protokolli artikliga 13 ette nähtud tingimustel protokolli lõpetama ja alustama konsultatsioone Mauritaania Islamivabariigiga.(3) Selleks et jätkata kalapüüki pärast lõpetatud protokolli kehtetuks muutumist, tuleb alustada vastavalt nõukogu direktiividele uusi läbirääkimisi, et jõuda kokkuleppele uues protokollis, milles sätestatud kalapüügivõimalused vastaksid paremini liikmesriikide kalalaevade vajadustele,ON TEINUD JÄRGMISE OTSUSE:Ainus artikkelNõukogu annab komisjonile volitused lõpetada ühenduse nimel eespool osutatud protokoll ja teavitada Mauritaania Islamivabariiki ametlikult sellest lõpetamisest.Brüssel,Nõukogu nimeleesistuja [1] Nõukogu 30. novembri 2006. aasta määrus (EÜ) nr 1801/2006 Euroopa Ühenduse ja Mauritaania Islamivabariigi vahelise kalandusalase partnerluslepingu sõlmimise kohta – ELT L 343, 8.12.2006.